CELEX: 32008L0082
Language: et
Date: 2008-07-30 00:00:00
Title: Komisjoni direktiiv 2008/82/EÜ, 30. juuli 2008 , millega muudetakse direktiivi 2008/38/EÜ kroonilise neerupuudulikkuse korral neerufunktsiooni toetamiseks kasutatavate loomasöötade osas (EMPs kohaldatav tekst)

31.7.2008   
            
            
               ET
            
            
               Euroopa Liidu Teataja
            
            
               L 202/48
            
         
      KOMISJONI DIREKTIIV 2008/82/EÜ,
   30. juuli 2008,
   millega muudetakse direktiivi 2008/38/EÜ kroonilise neerupuudulikkuse korral neerufunktsiooni toetamiseks kasutatavate loomasöötade osas
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. septembri 1993. aasta direktiivi 93/74/EMÜ (eritoitmiseks mõeldud söötade kohta), (1) eelkõige selle artikli 6 punkti c,
   ning arvestades järgmist:
   
               (1)
            
            
               Komisjoni 5. märtsi 2008. aasta direktiiv 2008/38/EÜ, milles koostatakse eritoitmiseks mõeldud söötade sihtkasutuse nimekiri, (2) sisaldab eritoitmise eesmärki „Neerufunktsiooni toetamine kroonilise neerupuudulikkuse korral”.
            
         
               (2)
            
            
               Määrusega (EÜ) nr 163/2008 (3) on komisjon andnud loa lantaankarbonaatoktahüdraadi preparaadi (Lantharenol) kasutamiseks kasside söödalisandina. Luba põhines Euroopa Toiduohutusameti (edaspidi „toiduohutusamet”) 18. septembri 2007. aasta arvamusel. (4) Arvamuses leidis toiduohutusamet, et nimetatud preparaadi lisamisel söödavalikule väheneb fosfori eritumine uriinis ja suureneb eritumine roojas, mis on seotud fosfori seeduvuse vähenemisega. Toiduohutusamet järeldas, et preparaat võib vähendada fosfori imendumist täiskasvanud kasside puhul.
            
         
               (3)
            
            
               Direktiivis 2008/38/EÜ käsitletakse väikese fosforisisaldusega sööta real „Neerutalitluse toetamine kroonilise neerupuudulikkuse korral”. Samasuguse positiivse tulemuse võib saada, kui vähendada söödas sisalduva fosfori imendumist. Seepärast tuleks lantaankarbonaatoktahüdraat lisada direktiivi 2008/38/EÜ I lisa B osas esitatud kasutusotstarvete loetelu jaotisesse „Neerutalitluse toetamine kroonilise neerupuudulikkuse korral”.
            
         
               (4)
            
            
               Seepärast tuleks direktiivi 2008/38/EÜ vastavalt muuta.
            
         
               (5)
            
            
               Käesoleva direktiiviga ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2008/38/EÜ I lisa muudetakse kooskõlas käesoleva direktiivi lisaga.
   Artikkel 2
   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 20. veebruariks 2009. Liikmesriigid edastavad komisjonile viivitamata nende normide teksti.
   Kui liikmesriigid kõnealused normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   Artikkel 3
   Käesolev direktiiv jõustub kahekümnendal päeval pärast selle avaldamise päeva Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 30. juuli 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 237, 22.9.1993, lk 23. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1).
   
      (2)  ELT L 62, 6.3.2008, lk 9.
   
      (3)  ELT L 50, 23.2.2008, lk 3.
   
      (4)  EFSA Teataja (2007) 542, 1–15.
   
      LISA
      Direktiivi 2008/38/EÜ I lisa B osas jaotises „Eritoitmise eesmärgid” on rida „Neerutalitluse toetamine kroonilise neerupuudulikkuse korral” asendatud järgmisega:
      
         
                     Eritoitmise eesmärk
                  
                  
                     Põhilised toiteomadused
                  
                  
                     Loomaliik või -kategooria
                  
                  
                     Märgistamisel esitatavad andmed
                  
                  
                     Soovitatav kasutusaeg
                  
                  
                     Muud sätted
                  
               
                     „Neerutalitluse toetamine kroonilise neerupuudulikkuse korral (1)
                     
                  
                  
                     Väike fosforisisaldus ja piiratud valgusisaldus, kuid valk on kvaliteetne
                  
                  
                     Koerad ja kassid
                  
                  
                     
                                 —
                              
                              
                                 Valguallikas/-allikad
                              
                           
                                 —
                              
                              
                                 Kaltsium
                              
                           
                                 —
                              
                              
                                 Fosfor
                              
                           
                                 —
                              
                              
                                 Kaalium
                              
                           
                                 —
                              
                              
                                 Naatrium
                              
                           
                                 —
                              
                              
                                 Asendamatute rasvhapete sisaldus (kui on lisatud)
                              
                           
                  
                     Esialgu kuni 6 kuud (2)
                     
                  
                  
                     Märgitakse pakendile, mahutile või etiketile: “Enne kasutamist või kasutusaja pikendamist soovitatakse küsida veterinaararsti arvamust.”
                     Märgitakse kasutamisjuhendisse: “Joogivesi peab igal ajal olema kättesaadav”.
                  
               
                     või
                  
                  
                      
                  
                  
                      
                  
                  
                      
                  
                  
                      
                  
               
                     Vähenenud fosfori imendumine lantaankarbonaatoktahüdraadi toimel
                  
                  
                     Täiskasvanud kassid
                  
                  
                     
                                 —
                              
                              
                                 Valguallikas/-allikad
                              
                           
                                 —
                              
                              
                                 Kaltsium
                              
                           
                                 —
                              
                              
                                 Fosfor
                              
                           
                                 —
                              
                              
                                 Kaalium
                              
                           
                                 —
                              
                              
                                 Naatrium
                              
                           
                                 —
                              
                              
                                 Lantaankarbonaatoktahüdraat (Lantharenol)
                              
                           
                                 —
                              
                              
                                 Asendamatute rasvhapete sisaldus (kui on lisatud)
                              
                           
                  
                     Esialgu kuni 6 kuud (2)
                     
                  
                  
                     Märgitakse pakendile, mahutile või etiketile: “Enne kasutamist või kasutusaja pikendamist soovitatakse küsida veterinaararsti arvamust.”
                     Märgitakse kasutamisjuhendisse: “Joogivesi peab igal ajal olema kättesaadav”.
                  
               
      
         (1)  Vajaduse korral võib tootja soovitada toodet kasutada ka ajutise neerupuudulikkuse korral.
      
         (2)  Kui toodet soovitatakse kasutada ajutise neerupuudulikkuse korral, on soovitatav kasutusaeg kaks kuni neli nädalat.”